"মূল নিবন্ধ - দ্রুক"
দ্রুক বা বজ্র ড্রাগন ভুটানের পুরাণ ও ধর্মের সাথে জড়িত বর্তমান রাজতন্ত্রের প্রতিষ্ঠার(১৯০৭) বহু আগে থেকেই ভুটানের প্রতীক হিসেবে পরিচিত। সপ্তদশ শতাব্দী থেকে ভুটান "দ্রুক ইউল" বা "বজ্র ড্রাগনের ভূমি" হিসেবে পরিচিতি লাভ করেছে। ভুটানের দ্বৈত শাসন ব্যবস্থার রাষ্ট্রীয় ধর্ম দ্রুকপা (বৌদ্ধরীতির একটি ধারা বা গোষ্ঠী) এই দ্রুক ঐতিহ্যের মূলে রয়েছে। এই ধারাটির সূচনা হয় পশ্চিম তিব্বত এর ধর্মগুরু সাংপা দরজের(১১৬১-১২১১) মাধ্যমে। কথিত আছে, এই ধর্মগুরু ও তার শিষ্যগণ স্বচক্ষে ৯টি ড্রাগনকে মাটি থেকে আকাশে গর্জনপূর্বক উড়ে যেতে ও সঙ্গে পুস্পবৃষ্টি হতে দেখেছিলেন। তাই এই গোষ্ঠীর নাম রাখা হয় দ্রুকপা। এই দ্রুক ভুটানের ও ওয়াংচু রাজবংশের অন্যান্য একাধিক প্রতীকের মধ্যে উপস্থিত।

উদ্ভিদ ও প্রাণীজগত
আইন
খেলা
দ্রুক ঐতিহ্য